

 LĒMUMS

Ādažos, Ādažu novadā

2024. gada 29. augustā **Nr.** **314**

**Par grozījumu Ādažu novada pašvaldības domes 2023. gada 23. novembra lēmumā Nr. 446 “Par Mežavēju ielas Kadagā pieņemšanu pašvaldības īpašumā”**

Ādažu novada pašvaldības dome izskatīja SIA “Ādažu Īpašumi” (reģ. Nr. 50003737361, juridiskā adrese: Attekas ielas 6, Ādaži, Ādažu novads, LV-2164 (turpmāk – iesniedzējs)) 12.07.2024. iesniegumu (reģ. Nr. ĀNP/1-11-1/24/3684) ar lūgumu veikt grozījumus domes 23.11.2023. lēmumā Nr. 446 “Par Mežavēju ielas Kadagā pieņemšanu pašvaldības īpašumā” (turpmāk – Lēmums) un izņemt nosacījumu par izbūvētā ūdensvada un pašteces kanalizācijas sistēmas nodošanu SIA "Ādažu Ūdens" īpašumā, jo šie tīkli ir definējami kā tirdzniecības centra "Kadaga" iekšējie tīkli.

Izvērtējot pašvaldības rīcībā esošo informāciju un ar lietu saistītos apstākļus, konstatēts:

1. Lēmums nosaka, ka pašvaldība pieņem no iesniedzēja īpašumā bez atlīdzības inženierbūvi - ielu ar kadastra apzīmējumu 8044 005 0467 002, noslēdzot dāvinājuma līgumu ar nosacījumu, ka līdz 19.04.2024. pašvaldībai piederošajās zemes vienībās izbūvētais ūdensvads, kadastra apzīmējums 8044 005 0467 003, un pašteces kanalizācija, kadastra apzīmējums 8044 005 0467 004 (turpmāk kopā - Inženierkomunikāciju tīkli) iesniedzējamjānodod īpašumā pašvaldības SIA “Ādažu ūdens” *.*
2. Starp pašvaldību un iesniedzēju 29.12.2023. noslēgts dāvinājuma līgums JUR 2023-12/1467 (turpmāk – Dāvinājuma līgums) par inženierbūves – ielas ar kadastra apzīmējumu 8044 005 0467 002 (bruģakmens segums, apgaismojums, 2 m platas ietves, trīs apgaismotas gājēju pārejas, u.c. labiekārtojums), kas izbūvēta pašvaldībai piederošās zemes vienībā pārņemšanu pašvaldības īpašumā, ar nosacījumu, ka līdz 19.04.2024. pašvaldības zemes vienībās izbūvētais ūdensvads un pašteces kanalizācija nododama SIA “Ādažu ūdens”.
3. 22.07.2024. saņemta SIA "Ādažu Ūdens", kas nodrošina sadzīves kanalizācijas un ūdensapgādes sistēmas ekspluatāciju Ādažu pagastā, vēstule Nr. 146 (reģ. Nr. ĀNP/1-11-1/24/3780), kurā teikts, ka iesniedzējam piederošie Inženierkomunikāciju tīkli SIA “Ādažu ūdens” nav nepieciešami.
4. Saskaņā ar Ādažu novada būvvaldes sniegto viedokli Inženierkomunikāciju tīkli ir vērtējami kā tirdzniecības centra “Kadaga” iekšējie tīkli.
5. Secināms, ka veicami grozījumi Lēmumā un Dāvinājuma līgumā.

Pamatojoties uz iepriekš minēto un Pašvaldību likuma 73. panta ceturto daļu, kā arī saskaņā ar Attīstības komitejas 14.08.2024. atzinumu, Ādažu novada pašvaldības dome

**NOLEMJ:**

1. Izdarīt grozījumu Ādažu novada pašvaldības domes 23.11.2023. lēmumā Nr. 446 “Par Mežavēju ielas Kadagā pieņemšanu pašvaldības īpašumā” un izteikt 1. punktu šādā redakcijā:

“Pieņemt no SIA “Ādažu Īpašumi” (reģ. Nr. 50003737361, juridiskā adrese: Attekas ielas 6, Ādaži, Ādažu novads, LV-2164) Ādažu novada pašvaldības īpašumā bez atlīdzības inženierbūvi - ielu ar kadastra apzīmējumu 8044 005 0467 002 (bruģakmens segums, apgaismojums un 2 m platas ietves, trīs apgaismotas gājēju pārejas, u.c. labiekārtojums), kas izbūvēta pašvaldībai piederošajās zemes vienībās ar kadastra apzīmējumu 8044 005 0675, 8044 005 0677, 8044 005 0772 un 8044 005 0350, noslēdzot dāvinājuma līgumu, līdz ar visām tiesībām, pienākumiem un piederumiem, tai skaitā, zemes vienībās izbūvēto ielas apgaismojumu un apstādījumiem”.

2. Centrālās pārvaldes Juridiskajai un iepirkumu nodaļai divu nedēļu laikā pēc šī lēmuma pieņemšanas sagatavot grozījumus Dāvinājuma līgumā.

3. Pašvaldības izpilddirektora vietniecei nodrošināt lēmuma izpildes kontroli.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU